
mustapha gadalla ek misr-amerikee svatantr ijiptolojist hain, jinaka janm 1944 mein misr ke kaahira mein hua tha. unake paas kaahira vishvavidyaalay se sivil injeeniyaring mein vigyaan snaatak kee digree hai.

apane bachapan se hee, gadalla ne nirantar adhyayan aur anusandhaan ke maadhyam se, junoon ke saath apanee praacheen misr kee jadon ka peechha kiya. 1990 ke baad se, unhonne apana saara samay shodh aur lekhan ke lie samarpit aur kendrit kiya hai.

gadalla praacheen misr ke itihaas aur sabhyata ke vibhinn pahaluon aur duniya bhar mein isake prabhaavon ke baare mein antararaashtreey star par prashansit baees prakaashit pustakon ke lekhak hain. isake alaava vah praacheen misr ke sateek, shikshaaprad adhyayan ke lie ek malteemeediya sansaadhan kendr sanchaalit karata hai, jo ek aakarshak, vyaavahaarik aur dilachasp tareeke se prastut kiya jaata hai jo aam janata ke lie apeel karata hai.

vah tehutee risarch phaundeshan ke sansthaapak the, jise baad mein das se adhik bhaashaon mein bahubhaashee misr ke gyaan kendr (https://www.aigyptianwisdomchaintair.org) mein shaamil kiya gaya tha. vah onalain misr ke rahasyamay vishvavidyaalay (https://www.aigyptianmystichalunivairsity.org) ke sansthaapak aur pramukh bhee hain. ek aur chal rahee gatividhi aaeesis raij opareta jaisee pradarshan kala pariyojanaon ka nirmaan aur utpaadan rahee hai; jald hee horas da inishietiv aapareta dvaara peechha kiya jaega; saath hee any prodakshans.

Doosari kitaabon ke vipareet, yah kitaab mastishk ko bharapoor jaanakaari pradaan karane ke saath-saath hriday ko bhi bhaavanaaon se ot-prot kar degi.

Hindi bhaashaa men anudit is sanskaraṇa men, divya naari tatv ki —bhautik aur adhyaatmik donon roopon men— srishti ke srot ke taur par vyaakhyaa; naari tatv aur purush ke tatv ke beech (ekaatmak) sambandh; naari guṇaon ki abhivyakti ke roop men bees deviyon ki vyaakhyaa; samast jagat men Isis tatv ki bhoomikaa; tathaa aur bhi bahut saari baaten bataayi gayin hain. Pustak ke is vistaarit sanskaraṇa men kul aath adhyaay aur teen parishisht hain.

Adhyaay 1: Jagat Janani men Isis ki srishti kram men bhoomikaa, sampoorṇa srishti svaroopaa, Re aur Osiris ke saath usake sambadhon ko sametaa gayaa hai.

Adhyaay 2: Isis Ka Dvait men daiveey pragyaa ke saath-saath srishti chakra evam vishvagarbhaa ke roop men Isis ki mool dohari prakriti par prakaash daalaa gayaa hai.

Adhyaay 3: Isis aur Osiris—Ek Sfoort Yugal men jagat ki samast rachanaaon ke unnati aur utpatti men Isis aur Osiris ki sanyukt bhoomikaaon ko shaamil kiyaa gayaa hai.

Adhyaay 4: Isis: ‘Eishvar’ ki kuwaari maan adhyaay Isis ke putra Horus ke daiveey amalodbhava, kaumaarya ki avadhaaraṇaa, dusht shaktiyon ke khataron ke kaaraṇa —nanhen santaan ke saath— palaayan aur sharaṇ, tathaa us bete ke jeevan ke balidaan par prakaash daalataa hai.

Adhyaay 5: Isis aur Osiris Ki Ankavidyaa men Isis aur Osiris ki sankhyaaon 2 aur 3 jo srijan aur vikaas ki praathamik sankhyaaen hain, ke baare men charchaa ki gayi hai ki kis prakaar ye do sankhyaaen sabhi roopon aur aakaaron, sangeet ki lay tathaa brahmaanda ki taal ko utpann karati hain.

Adhyaay 6: Isis, Guṇaon ki Khaan men solah deviyon ke baare men bataayaa gayaa hai—jo srijit jagat men Isis ke naari tatv ki abhivyakti hain.

Adhyaay 7: Har Dil Azeez Misri dharm ke vishvavyaapi prasaar par prakaash daalataa hai, ki kis prakaar ye vishvaas Eisaayi dharm men zindaa rahe, aur kis prakaar Isis sambandhi praacheen Misri parvon ko Eisaayi dharm men Misri Calendar ke theek unheen taareekhon par Marry ke naam se apanaayaa gayaa.

Adhyaay 8: Mazaboot Man men Isis ke maanav jaati par anant sashakt prabhaav ko aanand dhoondhane vaalon aur har marz ki davaa ke nazariye se dekhaa gayaa hai.

Parishisht 1: Roopak aur Misri Brahmaanda Vigyaan men charchaa ki gayi hai ki kis prakaar behatareen tareeke se gadhaa gayaa roopak jatil gyaan ko sabake samajhane laayak banaane Ka sabase achchhaa —yadi eiklautaa na maanen— tareekaa hai.

Parishisht 2: Misr ke Brahmaandaeeya Roopak—Isis aur Osiris men Isis aur Osiris ki Misri roopak kahaani ko sankshipt roop men bataayaa gayaa hai, jisamen alaukik naari tatva, abhivyaktiyon aur anuprayogon ke roop men Isis ki bhoomikaa par prakaash daalaa gayaa hai. Kahaani tukado men bataayi gayi hai, jisamen pratyek khanda ke baad usakaa sankshipt aadhyaatmik moolyaankan diyaa gayaa hai.

Parishisht 3: Man aur Aatmaa—Aadhyaatmik Pratibimb men man (Isis) aur aatmaa (Osiris) ke aadhyaatmik pahaluon ki charchaa ki gayi hai aur bataayaa gayaa hai ki manushya apane andar man aur aatmaa ke ekeekaraṇa ko kaise haasil kar sakataa hai.

1. Praacheen Misri shabd, neter aur uske streeling netert, kaa lagabhag sabhi vidvaanon dvaaraa galat tareeke se aur sambhavatah jaanaboojhakar devi aur devataa ke taur par anuvaad kiyaa gayaa. Vaastav mein neteru (neter/netert kaa bahuvachan) ek sarvashaktimaan Eishwar ke divya niyam aur kaary hain.

2. Aapako Amen/Amon/Amun yaa Peer/Per jaise praacheen Misri shabdon ke lekhan mein antar mil sakataa hai. Iskaa kaaraṇ Misr ke lekhon ke anuvaad mein paaye jaane vaale ‘swar’ hain, jo vaastav mein keval dhvaniyon ke anumaan maatra hain, inakaa istemaal pashchimi Misri puraatatvashaastriyon dvaaraa praacheen Misri shabdon kaa aasaani se uchchaaraṇa karane ke liye kiyaa jaataa hai.

3. Hindi bhaashiyon ke liye netert/neter (devi, devataa) firaun yaa shahar jaise jaane pahachaane shabdon kaa upayog karenge aur uske baad un shabdon ke anya vividhataaon ko saamane rakhenge.

Yeh dhyaan dene vaali baat hai, ki devataaon ke divya shakti ki rakshaa ke liye unkaa (devi-devataaon) asali naam gupt rakhaa gayaa thaa. Neteru ko unke vishesh guṇon, visheshataa aur/yaa unki bhoomikaaon kaa varṇaan karane vaale visheshaṇaon se sambodhit kiyaa jaataa thaa. Yeh baat, Isis, Osiris, Amun, Re, Horus, aadi sabhi saamaany shabdon ke liye laagoo hoti hai.

4. Latin calendar kaa upayog karate samay, ham nimnalikhit shabdon kaa prayog karenge:


Eisaapoorv – Eisaa se pehle. anya sandarbhon mein ise B.C. Ke roop mein bhi ullekh kiyaa gayaa hai.

Eisvi – Eisaa ke baad. anya sandarbhon mein ise AD Ke roop mein bhi ullekh kiyaa gayaa hai.


5. Is pustak mein Baladi shabd kaa prayog, vartamaan Misr ke aise mook bahusankhyakon ko niroopit karane ke liye kiyaa jaayegaa, jo Islaam ke maheen aavaraṇa ke bheetar praacheen Misri prathaaon kaa paalan karate hain. Misr ki Eisaayi aabaadi ek jaateeya alpasankhyak hai, jo Yehoodiyaa aur Syria se Ṭolemi/Roman shaasit Sikndariyaa mein sharaṇaarthiyon ke roop mein aaye the. Aaj 2,000 saal baad, bhi unki shaklosoorat tathaa vyavahaar ki vishishṭataa ke kaaraṇ Misr ke adhikaansh moolanivaasiyon ke saath aasaani se unhen alag kiyaa jaa sakataa hai. (vistrit jaankaari ke liye dekhen, Moustafa Gadalla krit Praacheen Misri Sanskriti kaa Rahasyodghaaṭan)

6. Praacheen Misr kaa koi aisaa lekh yaa granth naheen hai jise Misravaasiyon ne swaym ‘dhaarmik’, ‘antyeshṭi’ yaa ‘pavitra’, aadi ... Ke roop mein vargeekrit kiyaa ho. Pashchimi panḍaiton ne praacheen Misri lekhon ko ‘Falaan Cheez ki Pustak’ jaise, ‘khanḍa’, ‘ukti’, ‘mantra’, ... Aadi, jaisaa manamaanaa naam de diyaa. Yehaan tak ki pashchimi panḍaiton ne Yeh bhi tay kar diyaa ki phalaan “Pustak” “Theban sanskaraṇa’ hai yaa phalaan pustak ‘phalaan-phalaan kaalakhanḍa kaa sanskaraṇa’ hai. Apnekhud ke srijit aavishkaar ke aadhaar par, ye gyaani log praacheen Misriyon ko unki galatiyon aur unke lekhan ke ansh ke gaayab hone kaa doshi ṭhaharaate hain?!!

Ham praacheen Misri lekhon ke manamaane kintu aam pashchimi vargeekaraṇa kaa hi upayog karenge taaki sandarbh mein aasaani ho, haalaanki khud praacheen Misriyon ne bhi aisaa kabhi naheen kiyaa thaa.

​1.1 Uska Naam

Isis, naam kaa vartamaan aam upayog, maatri bhakti, kartavyaparaayaṇaataa aur mamataa ke pahaloo tak seemit hai. Lekin vah isase kaheen zayaadaa hai—vah us divya naari tatva kaa pratinidhitva karati hai jismein vah srijanaatmak shakti hai, jo—shaareerik aur aadhyaatmik donon roop se—samast jeevon ki kalpanaa karati hai aur unhen utpann karati hai.

Praacheen Misr ke log Isis ko laukik stri tatva kaa prateek maanate the. Is tatva mein hajaaron naari guṇa va visheshataayen samaahit hoti hain aur Misravaasiyon ke paas is naari tatva ke pratyek swaroop kaa varṇaan karane ke liye shabd the.

Angrezi sanskriti mein, naam keval ek lebal hotaa hai, jo kisi ek vyakti yaa vastu ko Doosre se alag pahachaan detaa hai. Lekin Misravaasiyon (praacheen aur vartamaan mook bahunkhyak donon) ke liye, ek saamaany “naam” kisi astitva (vyakti/vastu/devataa aadi) ke Guṇon aur visheshataaon kaa sankshep yaa saar hai. Misr ke saamaany naam kisi bhi astitva ki visheshataa aur guṇa hote hain. Yeh Hindi ke baḍhayi, kisaan jaise shabdon ke samaan hai jo ek vishishṭ gatividhi kaa pratinidhitva karate hain.

Hindi yaa Angrezi bhaashaa mein, ham uske naam kaa ullekh Isis yaa aaIsis ke roop mein karate hain, lekin Misriyon ke paas us laukik stri tatva ki samagrataa kaa sankshep karane vaalaa ek prateek shabd thaa. Yeh vyaapak Misri shabd thaa Auset. To is praacheen Misri “naam” mein kyaa hai? Yeh dekhane ke liye ki kaise koi naam Guṇon aur visheshataaon kaa pratinidhitva karataa hai, aaie ham Auset kaa arth dekhate hain.

Auset mein mukhya shabd Aus aur pratyay et hote hain. Aus kaa arth hai srot, shakti yaa paavar. Gaṇit mein, ham 2 ko 2 ki varg yaa paavar kehte hain. Is gaṇiteeya shakti yaa paavar ko Aus kahaa jaataa hai. Auset ke ant mein pratyay ‘et”, ise streeling banaataa hai.

Iske alaavaa Aus kaa arth hai srot aur shakti, iskaa arth mool yaa kaaraṇ bhi hai.

Is sambandh mein, ham Auset ko is brahmaanḍa ki shakti, srot aur srijit brahmaanḍa ke kaaraṇ, tathaa is brahmaanḍa ke samamast samaaveshi ke roop mein dekhenge.

Au-set kaa ek aur dilachasp arth naari yaa devi hai, aur vaastav mein vah dharati aur aakaash ki devi hai. Vah brahmaanḍa mein naari tatva kaa pratinidhitva karati hai. Yeh tatva swaym ko beshumaar roopon aur tareekon se khud ko abhivyakt karati hai, aur isaliye praacheen Misravaasi use 10,000 naamon (arthaat Guṇon) vaali Auset (Isis) kehte the.

Misri naam Auset se kayi shabd seedhe-seedhe nikalate hain, jaise ki seta, jiskaa arth hai sankhyaa 6. Yeh bahut mahatvapoorṇa hai kyonki 6 sthaan, maatraa aur samay ki antim sankhyaa hai. Iski chhah satahon vaalaa ghan prithvi kaa moḍaal hai. Is prakaar, vah brahmaanḍaeeya garbh (brahm-anḍa) ke saath-saath dharati kaa bhi pratinidhitva karati hai, jIske baare mein ham baad mein vistaar se charchaa karenge.

Auset naam ke arth se sambandhit ek aur Angrezi shabd ‘seaṭ’ hai. Isis ko hameshaa vaidhataa ke srot ke roop mein sir par seeṭ yaa sinhaasan










​1.2 Saarvalaukik Garbh (Brahm + Anḍa)






















​1.3 Ek aur Akhil—Atam

























​1.4 Re: Ek Prakaṭ Atam


















​1.5 Isis: Atam ki Chhavi













​1.6 Isis: Naari Re
























​1.7 Isis: Sirius (Lubdhak) taaraa







​1.8 Hriday (Isis) Aatmaa (Osiris) ko Janm Deti Hai

